cyanic-selkie/wikianc huggingface dataset:
ธงชาติเซอร์เบียและมอนเตเนโกร
แหล่งข้อมูลอื่น
Flagge Jugoslawiens
วัดเกาะ (จังหวัดนครราชสีมา)
วัดเกาะ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสีคิ้ว อำเภอสีคิ้ว จังหวัดนครราชสีมา
วัดเกาะก่อสร้างขึ้นเมื่อ พ.ศ. 2442 โดยพระมหาหล้า เป็นเจ้าอาวาสวัดเกาะรูปแรก สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2470	ได้รับพระราชทานวิสุงคามสีมาเมื่อวันที่ 30 ธันวาคม พ.ศ. 2518 วัดมีรอยพระพุทธบาทจำลองประดิษฐานอยู่ภายในมณฑปทรงจัตุรมุข ก่อสร้างขึ้นเมื่อปี พ.ศ. 2508
จากบันทึกตามคำบอกเล่าของพระมหาหล้า (เจ้าอาวาสวัดเกาะรูปแรก) เมื่อ พ.ศ. 2443 กล่าวว่า นายฉิม (ไม่ทราบนามสกุล) มีนิมิตขึ้นว่าตนได้มาพบพระพุทธเจ้ามาประทับแสดงธรรมโปรดญาติโยมที่ต้นพลูนี้ และนายฉิมเองก็ได้ฟังพระธรรมเทศนานั้นด้วย เมื่อมาวัดนี้จึงไปกราบต้นไม้ต้นนี้ก่อนทุกครั้ง พระมหาหล้าเกิดความสงสัยจึงให้พระและญาติโยมทำการขุด เมื่อขุดไปได้สักครู่จึงพบรูปปั้นพระนเรศวรทรงช้างสามเศียร เมื่อขุดต่อพบรอยพระพุทธบาทจำลองซึ่งทำด้วยศิลาแลงและที่มุมข้างหนึ่งหักไปเนื่องจากการขุดนั้นเอง ปัจจุบันรูปปั้นพระนเรศวรทรงช้างสามเศียรได้ถูกขโมยไปในปี พ.ศ. 2519 ส่วนรอยพระพุทธบาทจำลองประดิษฐานอยู่ภายในมณฑปทรงจัตุรมุข นอกจากนั้นวัดยังมีต้นตะเคียนทองขนาดใหญ่ จมอยู่ในน้ำหน้าวัดเกาะสีคิ้วมานานกว่า 200 ปีแล้ว
การทำให้เกิดผล
การทำให้เกิดผล (implementation) คือขั้นตอนต่อจากกระบวนการคิด,​ การวางแผน,​ การสร้างแบบจำลอง หรือการคิดขั้นตอนวิธี โดยประยุกต์สิ่งเหลานี้เพื่อการใช้งานจริง
ชื่อธาตุที่เป็นระบบ
ชื่อธาตุที่เป็นระบบ (systematic element name) เป็นชื่อชั่วคราวสำหรับธาตุที่เพิ่งสังเคราะห์ได้หรือยังสังเคราะห์ไม่ได้ โดยสัญลักษณ์ธาตุได้จากชื่อที่เป็นระบบ เนื่องจากบางครั้งการตั้งชื่อธาตุนำไปสู่ปัญหาที่เกี่ยวพันกับทางการเมือง ทำให้สหภาพเคมีบริสุทธิ์และเคมีประยุกต์ระหว่างประเทศ (IUPAC) ต้องสร้างระเบียบในการตั้งชื่อและสัญลักษณ์ธาตุชั่วคราวที่เป็นกลาง โดยได้จากเลขอะตอมแต่ละตัวของธาตุนั้น ๆ โดยชื่อเลขแต่ละตัวอาจใช้รากศัพท์ภาษาละตินหรือภาษากรีกเพื่อหลีกเลี่ยงความใกล้เคียงกัน เช่น เลข 5 ใช้รากศัพท์ภาษากรีก "เพนท์" (pent) แทนรากศัพท์ภาษาละติน "ควินท์" (quint) เพื่อไม่ให้สับสนกับ "ควอด" (quad) ซึ่งหมายถึงเลข 4 และมีกฎในการลดทอนตัวอักษร 2 ข้อคือ ชื่อธาตุที่เป็นระบบจะต่อท้ายด้วย "-ium" เสมอ ดังนั้นธาตุที่ 117 ที่อยู่ในหมู่แฮโลเจน (ชื่อธาตุต่อท้ายด้วย -ine) และธาตุที่ 118 ที่อยู่ในหมู่แก๊สมีตระกูล (ชื่อธาตุส่วนใหญ่ต่อท้ายด้วย -on) จะใช้ ununseptium และ ununoctium ไม่ใช้ ununseptine และ ununocton (ปัจจุบันธาตุที่ 117 และ 118 ชื่อเทนเนสซีนและออกาเนสซอนตามลำดับ)
สัญลักษณ์ธาตุได้จากตัวแรกของชื่อเลขแต่ละตัว โดยให้ตัวแรกสุดเป็นตัวพิมพ์ใหญ่ เช่น ธาตุที่ 119 (ununennium) สัญลักษณ์ธาตุคือ Uue
ในปี ค.ศ. 2016 ทุกธาตุที่มีเลขอะตอมถึง 118 มีชื่อและสัญลักษณ์ธาตุอย่างเป็นทางการแล้ว ดังนั้นชื่อธาตุที่เป็นระบบจะใช้กับธาตุที่ 119 และต่อ ๆ ไป
ภาวะขาดการนอนหลับ
ภาวะขาดการนอนหลับ (sleep deprivation) หรือ การนอนหลับไม่เต็มอิ่ม (insufficient sleep) เป็นภาวะที่นอนหลับพักผ่อนไม่เพียงพอ ไม่ว่าเรื้อรัง (chronic) หรือเฉียบพลัน (acute)
การหลับไม่อิ่มเรื้อรัง ทำให้เกิดความล้า (fatigue), ความง่วงซึมในเวลากลางวัน (daytime sleepiness), ความซุ่มซ่าม (clumsiness) ตลอดจนน้ำหนักลด และน้ำหนักเพิ่ม นอกจากนี้ ยังส่งผลกระทบอย่างร้ายแรงต่อระบบสมองและการรับรู้จดจำ และจากการทดลองกับสัตว์ในห้องปฏิบัติการ พบว่า สัตว์ทดลองที่หลับไม่อิ่มติดต่อกันเป็นเวลานาน ถึงแก่ความตายในที่สุด
ไม่มีมนุษย์คนใดสามารถงดเว้นการนอนหลับติดต่อกันเป็นห้วงเวลายาวนานได้ เว้นแต่ป่วยเป็นภาวะนอนไม่หลับอย่างร้ายแรงในวงศ์ตระกูล (fatal familial insomnia) นอกจากนี้ มนุษย์ก็ยังไม่สามารถเลี่ยงความง่วงได้ แม้เป็นความง่วงช่วงสั้น ๆ ก็ตาม
เดวิด มาร์ติน
เดวิด เอ็ดเวิร์ด มาร์ติน (เกิด 22 กุมภาพันธ์ ค.ศ. 1986) เป็นนักฟุตบอลชาวอังกฤษ ปัจจุบันเล่นในตำแหน่งผู้รักษาประตูให้กับเวสต์แฮมยูไนเต็ดในพรีเมียร์ลีก นอกจากนี้ ยังเล่นให้กับทีมชาติอังกฤษชุดเยาวชน รุ่นอายุไม่เกิน 17, 19 และ 20 ปี
เวสต์แฮมยูไนเต็ด
ในวันที่ 3 มิถุนายน ค.ศ. 2019 มาร์ตินเซ็นสัญญาสองปีกับเวสต์แฮมยูไนเต็ด สโมสรในพรีเมียร์ลีก โดยเขาถูกวางเป็นผู้รักษาประตูมือสามของสโมสร รองจาก วูกัช ฟาเบียญสกี และ โรแบร์โต ฆิเมเนซ มาร์ตินได้ลงเล่นนัดแรกให้กับสโมสรในลีกเมื่อวันที่ 30 พฤศจิกายน ค.ศ. 2019 โดยเขาเก็บคลีนชีตส์ช่วยให้ต้นสังกัดบุกไปเอาชนะเชลซีถึงถิ่น 1–0
เกียรติประวัติ
ทีมสำรอง ลิเวอร์พูล
เลสเตอร์ซิตี
มิลตันคีนส์ดอนส์
รางวัลส่วนตัว
ไม่รัก…ไม่ต้อง
"ไม่รัก...ไม่ต้อง" เป็นซิงเกิลของ นิว จิ๋ว คู่ศิลปินดูโอจากเวทีเดอะสตาร์ ค้นฟ้าคว้าดาว จากอัลบั้ม Signature ประพันธ์เนื้อร้อง-แต่งทำนองโดย ศรัณย์ วงศ์น้อย และเรียบเรียงโดย สุวัธชัย สุทธิรัตน์
โดยเพลง "ไม่รัก...ไม่ต้อง" เป็นเพลงที่มีโน้ตที่สูงมาก เริ่มต้นด้วยเสียงฮัม แล้วเปลี่ยนคีย์ของเสียงประสานตามดนตรี เป็นเสียงประสานที่ไขว้กันไปมา รับส่งกัน และใช้เทคนิคการประสานเสียงแบบ Lay Back คือไม่ได้ประสานตรงกับจังหวะ แต่ร้องหลังจากจังหวะ ซึ่งคนร้องจะต้องมีความสามารถ แยกเสียงได้ และต้องเข้าได้ตรงคีย์ ส่วนเนื้อหาของเพลงนั้น แสดงความรู้สึก เพลงที่มีอารมณ์น้อยใจ ประชดประชันเล็ก ๆ เรียกได้ว่าเพลงนี้เข้าทาง นิวใส่รายละเอียดของอารมณ์ลงไปในคำแต่ละคำ
มิวสิกวิดีโอ
มิวสิกวิดีโอนี้เผยแพร่ครั้งแรกในวันที่ 18 สิงหาคม พ.ศ. 2555 ถ่ายทำที่ 2 โลเคชั่น และย่านร้านอาหารรัชดาภิเษก โดยมี จุ๋ย-วรัทยา นิลคูหา และณัฏฐ์ เทพหัสดิน ณ อยุธยา มาร่วมแสดงด้วย โดยเนื้อเรื่องเป็นเรื่องราวของสาวเรียบร้อยแสนดี ถูกผู้ชายที่คบกันมาตั้งนานบอกเลิกเพื่อไปแต่งงานกับคนใหม่ แต่เมื่อวันหนึ่งได้กลับมาเจอกัน เขากลับพยายามมาห่วงใยมาหามาบอกรักบอกคิดถึงเรา โดยประเดิมด้วยฉากแต่งงานของณัฏฐ์กับที่จุ๋ยต้องยิ้มทั้งน้ำตาด้วยความยินดีและด้วยความเป็นมืออาชีพเทคเดียวผ่าน จากนั้นเป็นฉากในร้านอาหารจุ๋ยแต่งตัวเปรี้ยวร่วมโต๊ะอาหารกับณัฏฐ์และภรรยา ซึ่งจุ๋ยต้องซ่อนความทุกข์และเก็บความลับไว้ในใจแสดงออกไม่ได้
การตอบรับ
เพลง ไม่รัก...ไม่ต้อง ติดอันดับสูงสุด 11 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 21 ตุลาคม พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
พ.ศ. 1251
พุทธศักราช 1251 ใกล้เคียงกับ
เบรล เอ็มโบโล
เบรล ดอนัลด์ เอ็มโบโล (เกิดวันที่ 14 กุมภาพันธ์ ค.ศ. 1997) เป็นนักฟุตบอลอาชีพที่เล่นให้กับกองหน้าให้กับอาแอ็ส มอนาโกในฝรั่งเศส และทีมชาติสวิตเซอร์แลนด์
เขาลงเล่นระดับทีมชาตินัดแรกให้กับบาเซิลในเดือนมีนาคม ค.ศ. 2014 และชนะเลิศสวิสซูเปอร์ลีกสามฤดูกาลติดต่อกัน ก่อนที่เขาจะย้ายไปชัลเคอด้วยค่าตัว 20 ล้านยูโร ช่วงที่เขาเล่นอยู่ในบุนเดิสลีกา เคยได้รับบาดเจ็บที่ข้อเท้าจนแทบไม่ได้ลงเล่นเกือบปี
เอ็มโบโลลงเล่นให้กับทีมชาติครั้งแรกในเดือนมีนาคม ค.ศ. 2015 และเป็นตัวแทนของสวิตเซอร์แลนด์ในการแข่งขันฟุตบอลชิงแชมป์แห่งชาติยุโรป 2016 และฟุตบอลโลก 2018
เกียรติประวัติ
บาเซิล
รางวัลส่วนตัว
เดป้าเปเป้
เดป้าเปเป้ (Depapepe) เป็นการเล่นคำของชื่อภาษาญี่ปุ่นของสองนักดนตรีกีต้าร์อคูสติก ทาคุยะ มิอุระ (Takuya Miura - 三浦拓也 - みうら たくや) และโยชินาริ โทคุโอกะ (Yoshinari Takuoka - 徳岡慶也 - とくおか よしなり) ถึงแม้ว่าเพลงของพวกเขาจะไม่มีเนื้อเพลง เพลงส่วนใหญ่ของพวกเขาก็จัดอยู่ในประเภท เจ-ป็อป
ประวัติ
ทาคุยะ มิอุระ (เดปาซัง) และโยชินาริ โทคุโอกะ (เปเป้ซัง) ทั้งคู่มาจากเมืองโกเบ ตั้งวงมาตั้งแต่ปี 2002 และออกแสดงในงานต่างๆ ในโกเบ จนเริ่มมีชื่อเสียงและเริ่มออกแสดงทั่วประเทศ และจากชื่อเล่นของทั้งคู่นั่นเอง จึงเป็นที่มาของชื่อวง Depapepe
อัลบั้มแรก Let’s Go ขึ้นถึงอันดับ 7 ใน โอริกอนชาร์ตของประเทศญี่ปุ่น และอัลบั้มที่ 2 ''Ciao! Bravo!! ติดอันดับ Top 10 อีกครั้ง ซึ่งถือเป็นประวัติศาสตร์หน้าใหม่ของ โอริกอนชาร์ต ที่ไม่เคยมีศิลปินเพลงบรรเลงคนใดทำได้มาก่อน ต่อมาในปี 2007 พวกเขาออกมินิอัลบั้ม โดยการนำเพลงคลาสสิกของศิลปินระดับโลกอย่าง Bach, Beethoven และ Satie มาทำใหม่ในสไตล์ที่เป็นตัว และในปี 2008 พวกเขาออกผลงาน Hop! Skip! Jump!''
ทีเอ็นที (แก้ความกำกวม)
TNT หรือ T.N.T. อาจหมายถึง
มังกรยุโรป
มังกรยุโรป (European dragon) เป็นมังกรในความเชื่อของยุโรปสมัยกลาง แต่มีความแตกต่างจากมังกรจีนหรือมังกรทิเบตมาก ซึ่งเป็นสัตว์กึ่งเทพเจ้ามีอิทธิฤทธิ์ดลบันดาลให้เกิดฝน เกิดความอุดมสมบูรณ์ได้ แต่มังกรของยุโรปเป็นสัตว์ที่เสมือนตัวแทนของความชั่วร้ายหรือปีศาจ เป็นสัตว์ที่มุ่งร้ายต่อมนุษย์ โดยมากมีลักษณะเป็นสัตว์สี่ขา มีปีกกว้างใหญ่คล้ายค้างคาว หางยาวปลายหางเป็นรูปสามเหลี่ยมคล้ายหัวหอก สามารถพ่นไฟได้
มังกรในตำนานพื้นบ้านของยุโรป มักเป็นสัตว์ที่เฝ้าสมบัติและหวงทรัพย์สินเหล่านั้น โดยมากมักจับเอาเจ้าหญิงแสนสวยไปขังไว้บนยอดปราสาท และเป็นอัศวินซึ่งเสมือนวีรบุรุษเข้ามาช่วยเจ้าหญิงและฆ่ามังกรนั้นตาย
ตำนานมังกรของยุโรป ที่เป็นที่รู้จัก เช่น ซิคฟรีด (Siegfried) ในตำนานแร็กนาร็อกของยุโรปเหนือ ที่สังหารมังกรแล้วเลือดมังการอาบตัวทำให้เกิดความอมตะ ไม่มีวันตาย เป็นต้น
กระนั้นมังกรของยุโรป ก็มักใช้เป็นตราสัญลักษณ์ของตระกูลขุนนาง อัศวิน หรือประดับบนธงของบางประเทศ เวลส์ เป็นต้น เพราะถือเป็นการแสดงถึงพลังอำนาจ
ชนิดของมังกรยุโรป
มังกรยุโรปแบ่งออกเป็น 6 จำพวกด้วยกัน
ในวัฒนธรรมสมัยนิยม
ในวัฒนธรรมสมัยนิยม มังกรยุโรปถูกใช้เป็นตัวละครหรือสัญลักษณ์ต่าง ๆ มากมาย เช่น ภาพยนตร์ฮอลลีวูดเรื่อง Dragon Heart ในปี ค.ศ. 1996 หรือ Reign of Fire ในปี ค.ศ. 2002 เป็นต้น และในภาพยนตร์ซีรีส์ญี่ปุ่นชุด ก๊อตซิลล่า มีสัตว์ประหลาดตัวหนึ่งชื่อ คิงกิโดรา (King Ghidorah) ที่มีรูปร่างเป็นมังกรยุโรปสีทอง มี 3 หัว 2 หาง และเป็นคู่ปรับที่สำคัญของก๊อตซิลล่า
Drako דרקון (יצור אגדי) Drake (fantasidjur)
บลาโกเวชเชนสค์
บลาโกเวชเชนสค์ (Благове́щенск, 布拉戈维申斯克(海兰泡)) เป็นนครและศูนย์กลางการปกครองของแคว้นอามูร์ ประเทศรัสเซีย บลาโกเวชเชนสค์ตั้งอยู่ในบริเวณที่แม่น้ำอามูร์กับแม่น้ำเซยาบรรจบกัน โดยอยู่ฝั่งตรงข้ามกับเมืองเฮย์เหอของประเทศจีน ประชากร:
เชฟโรเลต โคโลราโด
ในทวีปอเมริกาเหนือ โคโลราโดเป็นชื่อรุ่นของรถกระบะที่เปิดตัวในปี พ.ศ. 2546 เพื่อนำมาแทนที่รุ่นเดิมคือ เชฟโรเลต เอส-10 (S-10) รถรุ่นนี้ใช้โครงสร้างพื้นฐานร่วมกับ จีเอ็มซี แคนยอน (GMC Canyon) ซึ่งทางเจเนอรัลมอเตอร์นำมาแทนที่จีเอ็มซี โซโนมา (Sonoma) ในช่วงเวลาเดียวกัน ต่อมาในปี พ.ศ. 2548 ก็มีรถกระบะอีซูซุ ไอ-ซีรีส์ (Isuzu i-Series) ที่ได้ใช้โครงสร้างพื้นฐานเดียวกันนี้ด้วย
รุ่นที่ 1 (พ.ศ. 2547 - 2554)
ในประเทศไทยได้มีการเปิดตัวรุ่นที่มีระบบ G-80 differential lock เมื่อประมาณเดือนมกราคม พ.ศ. 2549
เดือน พ.ย. 2549 ได้มีการเปลื่ยนเครื่องยนต์จาก TD Commonrail เปลื่ยนเป็น เครื่องยนต์ CTI ทั้ง 2,500 และ 3,000 พร้อมเพิ่มเครื่องยนต์ 3,000 CTI Max VGS Turbo 163 แรงม้า
ในปี พ.ศ. 2551 มีรุ่นที่ติดตั้งระบบก๊าซซีเอ็นจี (เอ็นจีวี) ออกมาจำหน่าย แต่กลับใช้เครื่องยนต์ดีเซลและยังมีรุ่น G80 Extreme แต่งพิเศษทั้ง การ์ดกันชนหน้า ฝากันแมลงด้านหน้าคิ้วกันสาดด้านข้างประตู และระบบล็อกเฟืองท้าย G80 Diff-Lock
วันที่ 13 ก.ค. พ.ค. 2553 ได้ทำการปรับโฉมครั้งที่ 2 ทั้ง กันชนหน้าแบบทูโทน เครื่องเล่น DVD Built-in หน้าจอสัมผัสขนาด 7 นิ้ว
รุ่นที่ 2 (พ.ศ. 2554-ปัจจุบัน)
รุ่นนี้ เปิดตัวเมื่อปี พ.ศ. 2554 มีเกียร์ 2 แบบคือ เกียร์ธรรมดา 5 สปีด และเกียร์อัตโนมัติ 6 สปีด และมีเครื่องยนต์ 2 แบบคือ 2.5 และ 2.8 ลิตร โดยในประเทศบราซิลใช้ชื่อว่า เชฟโรเลต S-10 (Chevrolet S-10) ซึ่งเป็นชื่อของรถกระบะรุ่นเดิม และการออกแบบโคโลราโดรุ่นนี้ได้ถูกนำไปใช้ออกแบบเชฟโรเลต เทรลเบลเซอร์ (Chevrolet Trailblazer) ด้วย
รุ่นปรับโฉม
รุ่นปรับโฉม ได้เปิดตัวในประเทศไทยเป็นครั้งแรกในโลกในเดือนเมษายน พ.ศ. 2559 โดยใช้ชื่อว่า All-New Chevrolet Colorado เนื่องจากมีการเปลี่ยนแปลงที่มากมายแต่ยังเป็นรุ่นปรับโฉมเนื่องจากยังใช้โครงสร้างพื้นฐานของตัวรถเหมือนเดิม
ในรุ่นปรับโฉมได้ใช้เครื่องยนต์ดีเซลปรับปรุงใหม่ Duramax XLDE25 ขนาด 2.5 ลิตร และไม่ทำเครื่องยนต์ 2.8 ลิตรต่อเนื่องจากความต้องการของตลาดลดลง มีระบบเกียร์ธรรมดา 6 จังหวะและเกียร์อัติโนมัติ 6 จังหวะ ส่วนพวกมาลัยได้ปรับเปลี่ยนเป็นพวงมาลัยไฟฟ้า
ภายนอกมีการเปลี่ยนแปลงที่สำคัญคือ กระจังหน้ามีการออกแบบใหม่ให้ดูมีความสปอร์ตขึ้น สำหรับไฟหน้าได้เพิ่ม Daytime Running Light (DRL)
ต่อมาในเดือนพฤศจิกายน พ.ศ. 2560 เชฟโรเลตได้ฉลองครบรอบรถกระบะของค่าย 100 ปี โดยได้ทำรุ่นพิเศษขึ้นมาในชื่อ เชฟโรเลต โคโลราโด เซนเทนเนียล เอ็ดดิชั่น โดยได้ตกแต่งสติ๊กเกอร์สีดำบนกระโปรงรถ ล้ออัลลอยสีดำ 18 นิ้วพร้อมกับชุดแต่งชุดล้อ สปอร์ตบาร์ ตราสัญลักษณ์สีดำและมีหมายเลขประจำตัวรถเฉพาะคัน โดยรุ่นพิเศษนี้ได้ผลิตออกมาเพียง 100 คันเท่านั้น
แต่มีข่าวมาว่า เชฟโรเลต เตรียมประชุมดีลเลอร์ ระบายรถค้างสต็อก 4,000 คัน คาดอาจจัดแคมเปญลด แลก แจก แถม หลังประกาศปิดโรงงานในไทย และมีประกาศเมื่อวันที่ 17 กุมภาพันธ์ 2563 ทางบริษัท เจนเนอรัล มอเตอร์ส หรือ จีเอ็ม เตรียมยุติการจัดจำหน่ายรถยนต์ เชฟโรเลตในตลาดประเทศไทยภายในสิ้นปี 2563 แต่ยังคงเปิดให้บริการหลังการขาย เช่น การรับประกันคุณภาพรถยนต์ การซ่อมบำรุงและการบริการต่าง ๆ ให้แก่ลูกค้าเก่า ผ่านเครือข่ายของศูนย์บริการที่ได้รับการแต่งตั้งจากเชฟโรเลตทั่วประเทศ
Chevrolet โดยบริษัท เจนเนอรัล มอเตอร์ส (General Motors) ประกาศเลิกขายรถยนต์เชฟโรเลตในประเทศไทยภายในสิ้นปี 2563 เหตุขายศูนย์การผลิตให้บริษัทยักษ์ใหญ่ของจีนและปัจจัยทางเศรษฐกิจที่ไม่เอื้ออำนวย แต่ยืนยันยังเปิดให้บริการหลังการขายต่อไป ระบุยอดขาย-ส่งออกไม่สามารถแข่งขันได้ เผยขายโรงงานผลิตระยองให้เกรทวอลล์ ธุรกิจรถยนต์รายใหญ่จากจีนแล้ว
เนื่องจาก เจนเนอรัล มอเตอร์ส (จีเอ็ม) จะยุติการจัดจำหน่ายรถยนต์ เชฟโรเลตในตลาดประเทศไทยภายในสิ้นปี 2563 แต่จะยังคงให้บริการหลังการขายแก่ลูกค้าเชฟโรเลต อาทิ การรับประกันคุณภาพรถยนต์ การซ่อมบำรุง และการบริการต่างๆ ผ่านเครือข่ายของศูนย์บริการ ที่ได้รับการแต่งตั้งจากเชฟโรเลตทั่วประเทศ หลังจากที่มีการขายศูนย์การผลิตรถยนต์และเครื่องยนต์ของจีเอ็ม ประเทศไทย ในจังหวัดระยองให้แก่ เกรท วอล มอเตอร์ส
หลายท่านน่าจะทราบข่าวใหญ่เรื่อง General Motors (GM) ประกาศยุติการทำตลาดในประเทศไทยไปแล้ว และ ประเทศไทยไม่ใช่ที่เดียว ที่เจอชะตากรรมนี้ เพราะ แบรนด์ Holden ในออสเตรเลีย และ นิวซีแลนด์ กำลังจะมาถึงบทสุดท้ายแล้วเช่นกัน โดยบริษัทระบุว่าจะปิดตัวแบรนด์ และ ยุติกิจการเกือบทั้งหมดของ Holden ภายในปี 2021 เมื่อมองกลับย้อนไปช่วงปี 2017 เดือน ตุลาคม โรงงาน Holden ใน Elizabeth Plant, Australia ที่เปิดมายาวนาน 69 ปี ก็ได้ปิดตัวลงไปก่อนหน้า
สรุปใจความสำคัญ ภาพรวมได้ว่า General Motors (GM) จะทิ้งตลาด SEA (South East Asia : เอเชียตะวันออกเฉียงใต้) ทั้งหมด เหลือ ทำตลาดแค่ อเมริกา และ จีน เท่านั้น
อันโตนีโอ รีโบดี
อันโตนีโอ รีโบดี, ไอ.ซี. (16 มกราคม ค.ศ. 1923 – 10 ธันวาคม ค.ศ. 2017) เป็นเจ้าอาวาสชาวอิตาลีแห่งโรมันคาทอลิก
รีโบดี เกิดที่เมืองทริอุกิโอ ประเทศอิตาลี เป็นพระสงฆ์ตั้งแต่วันที่ 29 มิถุนายน ค.ศ. 1951 ได้รับการแต่งตั้งให้เป็นบาทหลวงที่วัดไดโนเคเซ แห่งเอเคอร์รา เมื่อวันที่ 25 มกราคม ค.ศ. 1978 และบวชเมื่อวันที่ 11 มีนาคม ค.ศ. 1978 รีโบดีลาออกจากเป็นบาทหลวงเมื่อวันที่ 7 ธันวาคม ค.ศ. 1999
ปาเวล เลดนีออฟ
ปาเวล เซราฟีโมวิช เลดนีออฟ (Павел Серафимович Леднëв; Pavel Serafimovich Lednyov; เกิดวันที่ 25 มีนาคม ค.ศ. 1943 ณ นิจนีนอฟโกรอด นิจนี ประเทศรัสเซีย – เสียชีวิตวันที่ 23 พฤศจิกายน ค.ศ. 2010 ณ มอสโก ประเทศรัสเซีย) เป็นนักปัญจกีฬาสมัยใหม่ชาวโซเวียตและแชมป์โอลิมปิก เขาได้รับเหรียญโอลิมปิกเจ็ดเหรียญในปัญจกีฬาสมัยใหม่ ซึ่งมากกว่านักกีฬาคนอื่น ๆ ในปัจจุบัน เขาชนะการแข่งชิงแชมป์โลกประเภทบุคคลสี่รายการ และสองเหรียญทองในฐานะสมาชิกของทีมโซเวียต
อาชีพ
เลดนีออฟเข้าแข่งขันในโอลิมปิกฤดูร้อน 1968, 1972, 1976 และ 1980 โดยได้รับรางวัลเหรียญทองสองเหรียญ, เหรียญเงินสองเหรียญ และเหรียญทองแดงสามเหรียญ
เลดนีออฟกลายเป็นแชมป์ของสหภาพโซเวียตในปี ค.ศ. 1968 และผ่านเข้ารอบการแข่งขันกีฬาโอลิมปิกฤดูร้อนที่เม็กซิโกซิตี ในการแข่งขันกีฬาโอลิมปิกครั้งแรกของเขา เขาได้รับรางวัลเหรียญทองแดงประเภทบุคคล และรางวัลเหรียญเงินกับทีมโซเวียต ซึ่งประกอบด้วยเลดนีออฟ, บอริส ออนิชเชนโก และสตาซีส์ สพาร์นิส ส่วนที่มิวนิกในปี ค.ศ. 1972 เขาได้รับรางวัลเหรียญเงินในการแข่งประเภทบุคคล ซึ่งตามหลังอ็อนดราช บ็อลโซ และรางวัลเหรียญทองโอลิมปิกในการแข่งประเภททีม ร่วมกับบอริส ออนิชเชนโก และวลาดีมีร์ ชมีลีออฟ
ที่ลอนดอนในปี ค.ศ. 1973 เลดนีออฟกลายเป็นแชมป์โลกสองรายการ โดยชนะการแข่งประเภทบุคคลด้วย 5,412 คะแนน ซึ่งนำหน้าชมีลีออฟ 145 คะแนน และทีมโซเวียตของเขาชนะการแข่งประเภททีมที่นำหน้าเยอรมนีตะวันตก ซึ่งในปี ค.ศ. 1973 เขาก็ได้เป็นแชมป์ระดับประเทศเป็นครั้งที่สอง กระทั่งเขากลายเป็นแชมป์โลกสองรายการอีกครั้งในปี ค.ศ. 1974 และในปี ค.ศ. 1975 เขาได้กลายเป็นแชมป์โลกของประเภทบุคคลเป็นครั้งที่สาม
ส่วนในการแข่งกีฬาโอลิมปิกฤดูร้อน 1976 ที่มอนทรีออล เขาได้รับรางวัลเหรียญเงินในประเภทบุคคล ซึ่งตามหลังยานุช ปีจัค-เปจัค ผู้ชนะรางวัลเหรียญทอง ครั้นในปี ค.ศ. 1978 เขาได้กลายเป็นแชมป์โลกอีกครั้ง ซึ่งเป็นครั้งที่สี่ของเขาในการแข่งประเภทบุคคล และในการแข่งกีฬาโอลิมปิกฤดูร้อน 1980 ที่มอสโก เขาได้รับรางวัลเหรียญทองแดงในประเภทบุคคล และยังได้รางวัลเหรียญทองโอลิมปิกกับทีมโซเวียตเป็นครั้งที่สอง ร่วมกับอนาโตลี สตารอสติน และเยฟเกนี ลีเปเยฟ
รางวัลที่ได้รับ
เลดนีออฟได้รับการจัดอันดับให้เป็นหนึ่งในนักกีฬาสหภาพโซเวียตสิบอันดับแรกแห่งปีโดยสมาพันธ์นักข่าวกีฬาแห่งสหภาพโซเวียตในปี ค.ศ. 1973 และ 1975
พ.ศ. 1254
พุทธศักราช 1254 ใกล้เคียงกับ
รายชื่อตัวละครในยอดนักสืบจิ๋วโคนัน
ตัวละครในยอดนักสืบจิ๋วโคนัน เป็นตัวละครการ์ตูนจากหนังสือการ์ตูนและการ์ตูนโทรทัศน์เรื่อง ยอดนักสืบจิ๋วโคนัน
ขบวนการนักสืบเยาวชน
ขบวนการนักสืบเยาวชน (少年探偵団, Shōnen Tantei-dan) เป็นกลุ่มเพื่อนๆ เด็กประถมของโคนัน ทั้ง 4 คน ซึ่งมี เก็นตะ, อายูมิ, มิซึฮิโกะ และ ไฮบาระ ทั้ง 5 คนจะมีเข็มกลัดนักสืบติดต่อกันซึ่งได้มาจากดอกเตอร์ อากาสะ ขบวนการนักสืบเยาวชนก่อตั้งเมื่อตอนที่ 4 ตอนคดีลายแทงรหัสลับ สมาชิกสามารถใช้แว่นของโคนันติดตามได้
องค์กรชุดดำ
องค์กรชุดดำ (黒の組織, Kuro no Soshiki) คือกลุ่มองค์กรอาชญากรรมร้ายหลักของเรื่อง ตัวตนคือปริศนา ไม่รู้ที่มาที่ไป คอยก่อคดีเชี่ยวชาญและรอบคอบมากจนพวกตำรวจตามสืบสวนหาตัวไม่ได้ โดยมีกฎหลักคือห้ามพลาดแม้แต่ครั้งเดียวโดยเด็ดขาด หากพลาดคือความตาย กับมีเป้าหมายสร้างยา APTX4869 เพื่อคืนชีพ หรือยาอมตะ แต่ผลออกมาล้มเหลว คือทำให้กลายเป็นเด็กแทน
ในกลุ่มนี้ สมาชิกหลักจะใช้ชื่อโค้ดเนมจะมาจากชื่อเหล้า กับชุดเครื่องแบบประจำกลุ่มคือใส่ชุดสีดำเหมือนอีกา โดยองค์กรมีส่วนเกี่ยวข้องกับตระกูลคาราสึมะ ที่มีอิทธิพลทางการเมืองที่ยิ่งใหญ่ที่สุดในญี่ปุ่นในสมัยอดีตเมื่อ 40 ปีก่อน
กรมตำรวจเขตอื่น ๆ
หมายเหตุ : คำว่า "เคจิ","เคย์จิ" ในภาษาญี่ปุ่น แปลว่า "หมวด" คำว่า "เคจิบุคโค" ในภาษาญี่ปุ่น แปลว่า "สารวัตร"''
การบินไทย เที่ยวบินที่ 620
การบินไทย เที่ยวบินที่ 620 เป็นเที่ยวบินของการบินไทยที่เดินทางระหว่างกรุงเทพมหานคร–มะนิลา–โอซากะโดยใช้เครื่องบินแอร์บัส เอ300บี4-601 ซึ่งประสบเหตุระเบิดระหว่างเดินทางจากมะนิลาไปยังโอซากะขณะกำลังลดระดับเตรียมลงจอดที่ท่าอากาศยานนานาชาติโอซากะ เหตุระเบิดเกิดขึ้นในห้องน้ำด้านท้ายเครื่องทางฝั่งซ้ายซึ่งทำให้ห้องโดยสารสูญเสียความดันภายในอย่างรวดเร็วและระบบควบคุมเครื่องบินขัดข้องทำให้หัวเครื่องบินเชิดขึ้นและเอียงลงไปทางด้านขวา อย่างไรก็ตาม นักบินของการบินไทยได้แก่กัปตันอำพล พลอยมีค่า และผู้ช่วยกัปตันสายัณห์ ประทีปจินดา สามารถนำเครื่องบินลงจอดอย่างปลอดภัยที่ท่าอากาศยานโอซากะ มีผู้ได้รับบาดเจ็บจำนวน 62 คนจากทั้งหมด 239 คนบนเครื่องบิน (ผู้โดยสาร 223 คนและลูกเรือ 16 คน) ไม่มีผู้เสียชีวิต เครื่องบินลำดังกล่าวสามารถซ่อมแซมและนำกลับมาใช้งานได้ จากการสืบสวนพบว่าสมาชิกยากูซ่าตระกูลยามางูจิ-กูมิรายหนึ่งแอบนำระเบิดมือขึ้นเครื่องบินจากมะนิลา    มีข้อสันนิษฐานสาเหตุของการนำระเบิดมือขึ้นเครื่องที่เป็นไปได้สองประการ ประการแรกได้แก่ระเบิดมือดังกล่าวอาจจะนำไปใช้เป็นอาวุธต่อสู้กับยากูซ่าตระกูลอื่น เที่ยวบินที่ 620 เป็นเที่ยวบินเพียงหนึ่งในสองเที่ยวที่บินตรงจากมะนิลาซึ่งเป็นแหล่งอาวุธไปยังโอซากะซึ่งเป็นฐานที่ตั้งของตระกูลยากูซ่า ประการที่สองได้แก่สมาชิกยากูซ่าคนดังกล่าวอาจจะจงใจก่อเหตุฆ่าตัวตายเพื่อหวังเงินประกัน
พรรคตุรกีรุ่งเรือง
พรรคตุรกีรุ่งเรือง (Aydınlık Türkiye Partisi: ATP; Bright Turkey Party) เป็นพรรคการเมืองฝ่ายขวา Oktay Öztürk ก่อตั้งขึ้นเมื่อวันที่ 27 พฤศจิกายน ค.ศ. 1998 พรรคนี้ได้คะแนนเสียง 0.29% จากการเลือกตั้งทั่วไปในประเทศตุรกี ค.ศ. 2007 ต่อมาในวันที่ 11 เมษายน ค.ศ. 2010 พรรคนี้ยุบรวมเข้ากับพรรคขบวนการชาตินิยม (Nationalist Movement Party)
รายชื่อคณะลูกเรือถาวรของสถานีอวกาศนานาชาติ
ต่อไปนี้เป็น รายชื่อคณะลูกเรือถาวรของสถานีอวกาศนานาชาติ โดยที่คณะลูกเรือถาวรแต่ละชุดจะเรียกชื่อว่า "เอ็กซ์เพดิชั่น n" โดยที่ n เป็นเลขเรียงตามลำดับเพิ่มขึ้นในแต่ละคณะที่เสร็จสิ้นภารกิจ ทั้งนี้ไม่นับนักท่องเที่ยวอวกาศหรือผู้ไปเยือนในภารกิจจัดส่งเสบียง ชื่อของผู้บัญชาการในแต่ละเอ็กซ์เพดิชั่นจะเขียนไว้เป็น ชื่อตัวเอียง คำว่า "ระยะเวลา" หมายถึงเวลาของลูกเรือ โดยไม่เกี่ยวข้องกับ "เที่ยวบินขึ้น" หรือ "เที่ยวบินลง"
คูโจ โยริตสึงุ
คูโจ โยริตสึงุ (九条頼嗣 (Kujō Yoritsugu); 17 ธันวาคม ค.ศ. 1239 – 14 ตุลาคม ค.ศ. 1256; ครองราชย์ ค.ศ. 1244–1252) โชกุนคนที่ 5 แห่ง รัฐบาลโชกุนคะมะกุระ ดำรงตำแหน่งระหว่างปี พ.ศ. 1787 - พ.ศ. 1795
คุโจ โยะริสึงุเกิดเมื่อวันที่ 14 ตุลาคม พ.ศ. 1782 ที่ คะมะกุระ เป็นบุตรชายของ คุโจ โยะริสึเนะ โชกุนคนที่ 4
พ.ศ. 1265
พุทธศักราช 1265 ใกล้เคียงกับ
พรรคประชาธิปไตยเสรีนิยม (ประเทศตุรกี)
พรรคเสรีประชาธิปไตย  (Liberal Demokrat Parti) เป็นพรรคที่มีอุดมการณ์เสรีนิยมคลาสสิก ในประเทศตุรกี ก่อตั้งเมื่อปี ค.ศ. 1994 ในชื่อพรรคเสรีนิยม โดย เบซิม ติบุค
พุ่มพวง (ภาพยนตร์)
พุ่มพวง (The Moon) เป็นภาพยนตร์ไทยที่ออกฉายในปี พ.ศ. 2554 กำกับโดยบัณฑิต ทองดี โดยเป็นเรื่องราวชีวิตของพุ่มพวง ดวงจันทร์ ราชินีลูกทุ่งของไทย โดยนำเค้าโครงจากชีวิตจริงและหนังสือเรื่อง "ดวงจันทร์ที่จากไป" ของ บินหลา สันกาลาคีรี นำแสดงโดย เปาวลี พรพิมล (ผู้ชนะในรายการคว้าไมค์ คว้าแชมป์ ปี1 ทางช่องแฟนทีวี), ณัฐวุฒิ สกิดใจ, วิทยา เจตะภัย, บุญโทน คนหนุ่ม ภาพยนตร์เรื่องนี้กำหนดเข้าฉายในวันที่ 21 กรกฎาคม พ.ศ. 2554 ภาพยนตร์ทำรายได้รวม 43.51 ล้านบาท
เรื่องย่อ
ผึ้ง (รับบทโดย เปาวลี พรพิมล) เกิดและโตที่ จ.สุพรรณบุรี ด้วยฐานะทางบ้านยากจน เรียนจบเพียงแค่ชั้น ป.2 แต่มีความฝันอยากเป็นนักร้องที่มีชื่อเสียงโด่งดัง เธอจึงตัดสินใจเดินทางออกตามหาความฝัน ด้วยการมุ่งหน้าเข้ามาเผชิญโชคในเมืองกรุง ผึ้งเริ่มต้นจากตำแหน่งหางเครื่องในวงดนตรีของ ครูไวพจน์ เพชรสุพรรณ (รับบทโดย บุญโทน คนหนุ่ม) จนได้พบรักกับธีระพล แสนสุข (รับบทโดย ณัฐวุฒิ สกิดใจ) นักดนตรีเป่าแซกโซโฟนในวง และทำให้ความฝันอยากเป็นนักร้องกลับฝันสลาย เพราะความรักของทั้งคู่เป็นตัวก่อเหตุให้โดนไล่ออกจากวงไวพจน์ ทั้งคู่ยอมอดทน ฝ่าฟันอุปสรรคต่อสู้กับชีวิตที่ต้องดิ้นรนเอาตัวรอดอย่างยากลำบาก จนเมื่อได้พบกับครูมนต์ เมืองเหนือ (รับบทโดย วิทยา เจตะภัย) ผึ้งขอฝากตัวเป็นศิษย์ ครูมนต์จึงตั้งชื่อใหม่ให้เป็น "พุ่มพวง ดวงจันทร์"
จักซ์ตาโกลเมอรูลาร์ แอปพาราตัส
จักซ์ตาโกลเมอรูลาร์ แอปพาราตัส (Juxtaglomerular apparatus) เป็นโครงสร้างหนึ่งของไต ทำหน้าที่ควบคุมการทำงานของหน่วยไตแต่ละอัน ชื่อ Juxtaglomerular apparatus มาจากลักษณะทางเนื้อเยื่อที่พบว่าโครงสร้างนี้อยู่ข้างๆ โกลเมอรูลัส อยู่ระหว่าง vascular pole ของ renal corpuscle และส่วนย้อนกลับของ distal convoluted tubule ของหน่วยไตอันเดียวกัน การมีตำแหน่งอยู่ที่บริเวณนี้มีความสำคัญต่อหน้าที่ของ Juxtaglomerular apparatus ในการควบคุมปริมาณเลือดที่มาเลี้ยงไตและ glomerular filtration rate โดยเซลล์ของ Juxtaglomerular apparatus ประกอบด้วย macula densa, extraglomerular mesangial cell และ juxtaglomerular cell
พ.ศ. 1255
พุทธศักราช 1255 ใกล้เคียงกับ
สตีเวน เทย์เลอร์
สตีเวน วินเซนต์ เทย์เลอร์ เป็นนักฟุตบอลชาวอังกฤษ เล่นให้นิวคาสเซิลยูไนเต็ด เป็นกองหลังที่ฝีเท้าดีที่สุดคนหนึ่งถ้าเทียบกับคนอื่นๆในทีม และเป็นกำลังสำคัญของทีมมาโดยตลอด ปัจจุบันเขาอายุ 33 ปี มีจุดเด่นคือตั้งรับเหนียวแน่นและยังสามารถสอดขึ้นมาทำประตูจากลูกโหม่งได้ดีอีกด้วย เคยถูกส่งตัวไปให้วีคอมป์วันเดอเรอร์ส ยืมตัวในช่วงแรก แต่พอกลับมาเล่นให้นิวคาสเซิลสามารถยึดตำแหน่งกองหลังตัวกลางได้ในทันที
ฟิสิกส์อะตอม
ฟิสิกส์อะตอม (Atomic physics) เป็นสาขาหนึ่งของฟิสิกส์ ซึ่งศึกษาอะตอมอย่างเป็นระบบเดี่ยวที่ประกอบด้วยอิเล็กตรอนและนิวเคลียสอะตอม เริ่มแรกนั้นสาขานี้เกี่ยวข้องกับการเรียงตัวของอิเล็กตรอนรอบนิวเคลียสและกระบวนการเปลี่ยนแปลงที่เกิดจากการเรียงตัวนี้
สตีเวน เทย์เลอร์
แหล่งข้อมูลอื่น
1986
ฟิสิกส์อะตอม
ฟิสิกส์อะตอมจะเกี่ยวข้องกับพลังงานนิวเคลียร์และระเบิดปรมาณูอยู่บ่อยครั้ง แต่อย่างไรก็ตาม นักฟิสิกส์ก็ได้กำหนดข้อแตกต่างระหว่างฟิสิกส์อะตอม ซึ่งมองอะตอมว่าเป็นระบบของอิเล็กตรอนและนิวเคลียส กับฟิสิกส์นิวเคลียร์ ซึ่งสนใจแต่นิวเคลียสอะตอมเพียงอย่างเดียว
กล้ามเนื้อสเตอร์โนไคลโดมาสตอยด์
กล้ามเนื้อสเตอร์โนไคลโดมาสตอยด์ (Sternocleidomastoid muscle) ในกายวิภาคศาสตร์ของมนุษย์ เป็นกล้ามเนื้อที่อยู่ในส่วนนอกของลำคอ ชื่อของกล้ามเนื้อมัดนี้มาจากจุดเกาะทั้งสามจุดของกล้ามเนื้อ ซึ่งได้แก่ กระดูกอก (sternum, sterno- ) กระดูกไหปลาร้า (clavicle, cleido- ) และมาสตอยด์ โพรเซส (mastoid process) ซึ่งเป็นส่วนนูนขนาดใหญ่บนกระดูกขมับ (temporal bone) ในบางครั้งอาจเรียกชื่อกล้ามเนื้อนี้ว่า สเตอร์โนมาสตอยด์ (sternomastoid) กล้ามเนื้อสเตอร์โนไคลโดมาสตอยด์ทำหน้าที่หลักในการหมุนและการงอของศีรษะ นอกจากนี้ยังทำงานร่วมกับกลุ่มของกล้ามเนื้อสคาลีนนัส (scalenus muscles) เพื่อช่วยในการเคลื่อนไหวของช่องอกระหว่างการหายใจ แนวของกล้ามเนื้อนี้ยังใช้ในการแบ่งอาณาบริเวณทางกายวิภาคของลำคอเป็นสองส่วน คือพื้นที่สามเหลี่ยมลำคอด้านหน้า (anterior triangle of neck) และพื้นที่สามเหลี่ยมลำคอด้านหลัง (posterior triangle of neck)
จุดเกาะต้นและจุดเกาะปลาย
กล้ามเนื้อสเตอร์โนไคลโดมาสตอยด์เป็นกล้ามเนื้อที่มีจุดเกาะต้นสองจุด ได้แก่จุดเกาะต้นด้านกระดูกอก (sternal head) และจุดเกาะต้นด้านกระดูกไหปลาร้า (clavicular head) อย่างไรก็ตาม จุดเกาะต้นทั้งสองจุดอยู่ค่อนข้างใกล้เคียงกัน และเส้นใยกล้ามเนื้อจากทั้งสองจุดเกาะต้นจะรวมกันเป็นมัดเดียวที่บริเวณกลางมัด แล้วจึงไปเกาะที่จุดเกาะปลาย คือมาสตอยด์ โพรเซส (mastoid process) ซึ่งเป็นส่วนนูนขนาดใหญ่ที่อยู่ด้านหลังของใบหู บนกระดูกขมับ (temporal bone) ของกะโหลกศีรษะ โดยกล้ามเนื้อนี้จะเชื่อมกับกระดูกโดยเอ็นที่แข็งแรงมาก แนวของกล้ามเนื้อจะมีลักษณะเฉียงขึ้นและเยื้องไปทางด้านข้างและด้านหลัง ซึ่งสามารถเห็นและคลำแนวของกล้ามเนื้อได้ โดยเฉพาะที่บริเวณลำคอส่วนล่าง
หลอดเลือดและเส้นประสาทที่เกี่ยวข้อง
กล้ามเนื้อสเตอร์โนไคลโดมาสตอยด์ได้รับเลือดจากหลอดเลือดแดงออกซิพิทัล (occipital artery) ซึ่งวางตัวทางด้านบนต่อกล้ามเนื้อ และหลอดเลือดแดงซุพีเรียร์ไทรอยด์ (superior thyroid artery) ทางด้านล่างของกล้ามเนื้อ
ประสาทสั่งการของกล้ามเนื้อนี้ คือเส้นประสาทแอคเซสซอรี (accessory nerve) ขณะที่ความรู้สึกและความตึงของกล้ามเนื้อจะผ่านเข้ามาทางร่างแหประสาทส่วนลำคอ (cervical plexus)
การทำงานของกล้ามเนื้อ
เมื่อกล้ามเนื้อสเตอร์โนไคลโดมาสตอยด์ข้างใดข้างหนึ่งหดตัว จะทำให้มีการหมุนของศีรษะไปทางด้านเดียวกับด้านของกล้ามเนื้อที่หดตัว หากกล้ามเนื้อทั้งสองด้านหดตัวพร้อมกัน จะทำให้เกิดการก้มของลำคอไปทางด้านหน้า ซึ่งจะยกกระดูกอกขึ้นและช่วยในการหายใจแบบใช้แรง (forced respiration)
ฤดูพายุไซโคลนภูมิภาคออสเตรเลีย พ.ศ. 2564–2565
'''ฤดูพายุไซโคลนภูมิภาคออสเตรเลีย พ.ศ. 2564–2565''' เป็นฤดูกาลในอดีตที่เคยมีการก่อตัวของพายุหมุนเขตร้อน ภายในมหาสมุทรอินเดียและมหาสมุทรแปซิฟิก ที่ระหว่าง 90°ตะวันออก ถึง 160°ตะวันออก โดยฤดูกาลนี้ได้เริ่มนับอย่างเป็นทางการ ในวันที่ 1 พฤศจิกายน พ.ศ. 2564 และไปสิ้นสุดในวันที่ 30 เมษายน พ.ศ. 2565 อย่างไรก็ตาม พายุหมุนเขตร้อนสามารถก่อตัวได้ตลอดเวลาตั้งแต่ 1 กรกฎาคม พ.ศ. 2564 ถึง 30 มิถุนายน พ.ศ. 2565 และจะถูกนับรวมในฤดูกาลนี้ด้วย ในระหว่างฤดูกาล พายุหมุนเขตร้อนจะถูกติดตามอย่างเป็นทางการโดยสำนักอุตุนิยมวิทยาออสเตรเลีย (BOM), สำนักอุตุนิยมวิทยา สภาพภูมิอากาศ และธรณีฟิสิกส์แห่งอินโดนีเซีย (BMKG) ในจาการ์ตา ประเทศอินโดนีเซีย และศูนย์บริการสภาพอากาศแห่งชาติปาปัวนิวกินี ในพอร์ตมอร์สบี ส่วนศูนย์เตือนไต้ฝุ่นร่วมของกองทัพเรือสหรัฐ (JTWC) ในรัฐฮาวาย สหรัฐ และศูนย์บริการทางอุตุนิยมวิทยาแห่งชาติอื่น ๆ ประกอบด้วย เมทเซอร์วิซแห่งประเทศนิวซีแลนด์, เมเตโอ-ฟร็องส์แห่งประเทศฝรั่งเศสบนเกาะเรอูนียง และกรมอุตุนิยมวิทยาฟีจี ก็ต่างเฝ้าติดตามส่วนของแอ่งในระหว่างฤดูกาลด้วยแบบไม่เป็นทางการ
ความกดอากาศต่ำเขตร้อน 16U
วันที่ 29 มกราคม สำนักอุตุนิยมวิทยาออสเตรเลียเริ่มติดตามหย่อมความกดอากาศต่ำเขตร้อนลูกหนึ่ง โดยกำหนดรหัสให้กับหย่อมความกดอากาศต่ำดังกล่าวว่า 16U ต่อมาในวันที่ 3 กุมภาพันธ์ หย่อมความกดอากาศต่ำ 16U ได้เคลื่อนตัวออกจากแอ่งและเข้าสู่แอ่งแปซิฟิกใต้
ความกดอากาศต่ำเขตร้อน 14U
หย่อมความกดอากาศต่ำเขตร้อน 14U ก่อตัวขึ้นในวันที่ 30 มกราคมและสลายตัวไปในวันที่ 6 กุมภาพันธ์
ความกดอากาศต่ำเขตร้อน 18U (โดวี)
หย่อมความกดอากาศต่ำเขตร้อน 18U ก่อตัวขึ้นในวันที่ 5 กุมภาพันธ์ใกล้กับนิวแคลิโดเนีย ต่อมาในวันรุ่งขึ้นหย่อมความกดอากาศต่ำ 18U ได้เคลื่อนตัวข้ามเข้าสู่แอ่งแปซิฟิกใต้ และทวีกำลังแรงขึ้นเป็นพายุไซโคลนโดวีในวันที่ 9 กุมภาพันธ์
ความกดอากาศต่ำเขตร้อน 19U (เฟซีเล)
วันที่ 11 กุมภาพันธ์ สำนักอุตุนิยมวิทยาออสเตรเลียพยากรณ์ว่า จะมีหย่อมความกดอากาศต่ำเขตร้อนก่อตัวขึ้นภายในอีกไม่กี่วัน บริเวณด้านตะวันออกเฉียงใต้ของเกาะคริสต์มาส จากนั้นตัวระบบได้ก่อตัวขึ้นและได้รับรหัสว่า 19U
TCWC จาการ์ตา
ศูนย์เตือนพายุหมุนเขตร้อนในจาการ์ตา ทำการติดตามพายุหมุนเขตร้อนในขอบเขตตั้งแต่เส้นศูนย์สูตรลงไปทางใต้ถึงเส้นขนานที่ 11 องศาใต้ และระหว่างเส้นเมริเดียนที่ 90 องศาตะวันออกไปจนถึง 145 องศาตะวันออก เมื่อพายุดีเปรสชันเขตร้อนใดทวีกำลังเป็นพายุไซโคลนในขอบเขตรับผิดชอบของ JTWC จาการ์ตานี้ พายุลูกนั้นจะได้รับชื่อจากทางศูนย์ฯ โดยในฤดูกาลนี้มีชื่อของ TCWC จาการ์ตาถูกใช้ 1 ชื่อ คือ
TCWC พอร์ตมอร์สบี
พายุหมุนเขตร้อนที่ก่อตัวขึ้นในระหว่างขอบเขตตั้งแต่เส้นศูนย์สูตรลงไปทางใต้จนถึงเส้นขนานที่ 11 องศาใต้ และระหว่างเส้นเมริเดียนที่ 151 องศาตะวันออกไปทางตะวันออกจนถึงเส้นเมริเดียนที่ 160 องศาตะวันออก จะได้รับชื่อจากศูนย์เตือนพายุหมุนเขตร้อนในพอร์ตมอร์สบี ประเทศปาปัวนิวกินี บริเวณนี้บริเวณที่พบการก่อตัวของพายุหมุนเขตร้อนได้ยาก และไม่มีพายุหมุนเขตร้อนก่อตัวและมีกำลังขึ้นจนได้รับชื่อมาตั้งแต่ปี พ.ศ. 2550 แล้ว โดยในฤดูกาลนี้มีไม่มีชื่อของ TCWC พอร์ตมอร์สบีถูกใช้เลย
วัดไตรสิริมงคล
วัดไตรสิริมงคล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลไทยเจริญ อำเภอหนองบุญมาก จังหวัดนครราชสีมา ปัจจุบันมีเจ้าอาวาส คือ พระครูวรธรรมทัต (โยธิน ธมฺมทินโน)
วัดไตรสิริมงคล หรือ วัดซับตะคร้อ เริ่มสร้างวัดเมื่อ พ.ศ. 2514 เริ่มแรกเป็นสำนักสงฆ์ ได้รับอนุญาตให้เป็นที่พักสงฆ์ จัดสร้างวัดเมื่อวันที่ 30 กันยายน พ.ศ. 2524 และตั้งวัดเมื่อวันที่ 3 กุมภาพันธ์ พ.ศ. 2526 ได้รับพระราชทานวิสุงคามสีมา เมื่อวันที่ 18 มิถุนายน พ.ศ. 2536
อาคารเสนาสนะที่สำคัญ ได้แก่ อุโบสถ ศาลาการเปรียญ กุฏิสงฆ์ หอระฆัง ศาลาบำเพ็ญกุศล และฌาปนสถาน นอกจากนั้นภายในวัดยังมีโรงเรียนพระปริยัติธรรม ห้องสมุดและที่อ่านหนังสือ ศูนย์ศึกษาพระพุทธศาสนาวันอาทิตย์ วัดไตรสิริมงคลเป็นพัฒนาตัวอย่าง ประจำปี พ.ศ. 2538
พ.ศ. 1252
พุทธศักราช 1252 ใกล้เคียงกับ
ฟาโรห์เมริคาเร
เมริคาเร (หรือ เมริคารา) เป็นฟาโรห์แห่งอียิปต์โบราณจากราชวงศ์ที่สิบ พระองค์มีพระชนม์ชีพอยู่ในปลายช่วงระหว่างกลางที่ 1
พระองค์เริ่มใช้พระราโชบายในการอยู่ร่วมกันแบบกึ่งสันติกับผู้ปกครองทางใต้จากราชวงศ์ที่สิบเอ็ดแห่งอียิปต์ โดยมุ่งเน้นที่การทำนุบำรุงความเจริญรุ่งเรืองในพระราชอาณาเขตของพระองค์ ซึ่งมีศูนย์กลางอยู่ที่เมืองเฮราคลีโอโพลิส แทนที่จะทำสงครามพุ่งกับฝ่ายธีบส์ แต่พระราโชบายของพระองค์กลับไม่ได้ผล และไม่นานหลังจากที่พระองค์เสด็จสวรรคต แคว้นเฮราคลีโอโพลิสก็ถูกยึดครองโดยฟาโรห์แห่งธีบส์พระนามว่า เมนทูโฮเทปที่ 2 ซึ่งเป็นจุดเริ่มต้นของสมัยช่วงราชอาณาจักรกลาง พีระมิดของพระองค์นั้นได้รับการยืนยันทางประวัติศาสตร์ว่ามีอยู่จริงแล้ว ถึงแม้ว่าจะยังไม่ถูกค้นพบก็ตาม
พระราชประวัติ
ตามที่นักวิชาการหลายคนกล่าวไว้ พระองค์ทรงขึ้นปกครองในช่วงปลายราชวงศ์ที่สิบแห่งอียิปต์ในวัยกลางคน   ตามการครองราชย์อันยาวนานของพระราชบิดา การมีตัวตนของผู้ปกครองก่อนหน้า (ที่มีพระนามว่า "เคติที่ 3" ซึ่งทรงนิพนธ์ตำราคำสอนแด่เมริคาเร) ยังคงเป็นข้อสงสัยที่มีการถกเถียงกันในหมู่นักไอยคุปต์วิทยา นักวิชาการบางคนมักให้ฟาโรห์วาคาเร เคติ เป็นผู้ปกครองก่อนหน้าพระองค์  โดยตำราคำสอน (sebayt) เหล่านี้ ซึ่งอาจจะเขียนขึ้นในรัชสมัยของฟาโรห์เมริคาเร และอ้างว่าเป็นพระราชบิดาโดยสมมติขึ้นเป็นสร้างการตั้งอยู่ในธรรมาภิบาล ข้อความดังกล่าวยังกล่าวถึงพรมแดนด้านตะวันออกที่เพิ่งสงบลง แต่ให้ยังอยู่ในความสนใจของฟาโรห์ ในข้อความพระราชบิดาที่ไม่มีพระนามของพระองค์กล่าวถึงการบุกยึดไทนิส แต่พระองค์แนะนำให้ฟาโรห์เมริคาเรจัดการกับอียิปต์บนที่กำลังลำบากมากขึ้น
เมื่อขึ้นครองราชสมบัติแล้ว ราวปี 2075 ปีก่อนคริสตศักราช ฟาโรห์เมริคาเรยอมอย่างชาญฉลาด เพื่อดำรงอยู่ของสองแคว้นที่แยกจากกัน (เฮราคลีโอโพลิสและธีบส์) และพยายามรักษาพระราโชบายในการอยู่ร่วมกันอย่างสันติ ซึ่งบรรลุผลสำเร็จโดยพระราชบิดาของพระองค์ ดูเหมือนว่าช่วงเวลาแห่งความสงบสุขจะนำความเจริญรุ่งเรืองจำนวนหนึ่งมาสู่แคว้นของพระองค์ ต่อมาไม่นาน ฟาโรห์ถูกบังคับให้แล่นเรือไปตามแม่น้ำไนล์พร้อมกับราชสำนักด้วยกองเรือขนาดใหญ่ เมื่อพระองค์เสด็จไปถึงเมืองอัสยุต พระองค์ได้แต่งตั้งเคติที่ 2 ผู้ภักดี เป็นผู้ปกครองท้องถิ่นต่อจากเทฟิบิ ผู้ซึ่งเป็นบิดาผู้ล่วงลับของเขา พระองค์ยังทำการบูรณะที่วิหารแห่งเวฟวาเวตในท้องถิ่น หลังจากนั้นฟาโรห์เมริคาเรได้ขึ้นไปยังเมืองซาสโฮเทป ซึ่งเป็นไปได้ว่าจะปราบปรามการจลาจล และในขณะเดียวกันก็เป็นการแสดงพระราชอำนาจไปยังพื้นที่ชายแดนทางใต้ที่กำลังวุ่นวาย
พระองค์เสด็จสวรรคตในช่วง 2040 ปีก่อนคริสตกาล เพียงไม่กี่เดือนก่อนการล่มสลายของเฮราคลีโอโพลิส ดังนั้น การสู้รบครั้งสุดท้ายโดยฝ่ายธีบส์ ซึ่งนำโดยฟาโรห์เมนทูโฮเทปที่ 2 จากราชวงศ์ที่สิบเอ็ดแห่งอียิปต์ จึงมีความเป็นไปได้ว่าจะเกิดในรัชสมัยสั้น ๆ ของฟาโรห์ไม่ทราบพระนามที่ขึ้นมาปกครองต่อจากพระองค์
การฝังพระศพ
หลายแหล่งข้อมูลระบุว่า ฟาโรห์ถูกฝังอยู่ในพีระมิดที่ยังไม่ถูกค้นพบในซัคคาราที่มีชื่อว่า ความรุ่งเรืองเป็นที่พำนักแห่งเมริคาเร (Flourishing are the Abodes of Merikare) ซึ่งควรต้องตั้งอยู่ใกล้กับพีระมิดแห่งเตติ ซึ่งเป็นฟาโรห์จากราชวงศ์ที่หก ชื่อของเจ้าหน้าที่ที่เกี่ยวข้องในการก่อสร้างได้รับการบันทึกไว้ เนื่องจากการบูชาพระศพของพระองค์จะอยู่ถึงช่วงราชวงศ์ที่สิบสองแห่งอียิปต์; อันที่จริงคาร์ทูธของฟาโรห์เมริคาเรปรากฏอยู่บนจารึกของนักบวชอย่างน้อยสี่คนที่รับผิดชอบการบูชาพระศพของฟาโรห์เตติและฟาโรห์เมริคาเรในช่วงสมัยราชอาณาจักรกลาง พวกเขารวมถึงเกมนิเอมฮัต ผู้ซึ่งที่ยังดำรงตำแหน่งสำคัญอื่นๆ
หลักฐานรับรอง
แม้ว่าพระนามของฟาโรห์เมริคาเรจะไม่เป็นที่รู้ทราบในบันทึกพระนามกษัตริย์แห่งตูริน แต่พระองค์ก็เป็นฟาโรห์ที่มีหลักฐานรับรองมากที่สุดในบรรดาฟาโรห์แห่งเฮราคลีโอโพลิส พระนามของพระองค์ปรากฏบน:
ยอดเขาวินสันแมสซิฟ
ยอดเขาวินสันแมสซิฟ (Vinson Massif) ตั้งอยู่ในทวีปแอนตาร์กติกาห่างจากจุดขั้วโลกใต้ประมาณ 1,200 กิโลเมตร เป็นยอดเขาที่สูงที่สุดในทวีปแอนตาร์กติกา ด้วยความสูงกว่า 4,892 เมตร
คนไทยที่สามารถพิชิตยอดเขาวินสันแมสซิฟสำเร็จเป็นคนแรกคือ วิทิตนันท์ โรจนพานิช ส่วนหญิงไทยที่สามารถพิชิตยอดเขาวินสันแมสซิฟสำเร็จเป็นคนแรกคือ นภัสพร ชำนาญสิทธิ์ ซึ่งสามารถพิชิตยอดเขาได้เมื่อวันที่ 5 ธันวาคม พ.ศ. 2561
นิวโรแมนติก
นิวโรแมนติก (New Romantic) เป็นการเคลื่อนไหวของวัฒนธรรมสมัยนิยมที่เกิดขึ้นในสหราชอาณาจักรในปลายคริสต์ทศวรรษ 1970 การเคลื่อนไหวนี้เป็นที่รู้จักในหมู่ไนต์คลับในลอนดอนและเบอร์มิงแฮม มีงานอย่างเช่น บิลลีส์แอนด์เดอะบลิตซ์ (Billy's and The Blitz) การเคลื่อนไหวแบบนิวโรแมนติกมีคุณลักษณะด้านสีสันที่ฉูดฉาด แฟชั่นแปลก ๆ ที่ได้รับแรงบันดาลใจจากแฟชั่นล้ำสมัยอย่าง พีเอกซ์ (PX) ในลอนดอนและคาห์นแอนด์เบลล์ (Kahn and Bell) ในเบอร์มิงแฮม สาวกในยุคแรกของการเคลื่อนไหวนี้มักถูกเรียกจากสื่อว่า บลิตซ์คิดส์ (Blitz Kids), นิวแดนดีส์ (New Dandies) และโรแมนติกเรเบลส์ (Romantic Rebels)
ผู้มีอิทธิพลต่อแนวนี้คือ เดวิด โบอี, มาร์ก โบลัน และรอกซีมิวสิก ยังได้พัฒนาแกลมร็อกและแฟชั่นเชิงประวัติศาสตร์ ได้เพิ่มพูนชื่อ จากสไตล์ต่าง ๆ ในช่วงต้นของศิลปะจินตนิยม หลายศิลปินเพลงในช่วงต้นคริสต์ทศวรรษ 1980 ได้รับแนวทางการเคลื่อนไหวนี้และเป็นที่รู้จักทางดนตรีและสื่อกระแสนิยม อย่างเช่น สตีฟ สเตรนจ์ (แห่งไวเซจ), ดูแรนดูแรน, สปานเดาบัลเลต์, อะฟล็อกออฟซีกัลส์, คลาสสิกซ์นูโว และบอย จอร์จ แห่งคัลเจอร์คลับ สื่อยังมักกล่าวว่าวงอัลตราวอกซ์เป็นวงนิวโรแมนติก ถึงแม้ว่าพวกเขาจะไม่ได้แสดงรูปลักษณ์อย่างการเคลื่อนไหว ทั้ง ๆ ที่พวกเขามีส่วนเชื่อมโยงกับวงไวเซจ วงเจแปนและอดัมแอนด์ดิแอนส์ยังได้รับการกล่าวจากสื่อว่าเป็นนิวโรแมนติก แม้ทั้งสองวงจะปฏิเสธ และไม่ได้เชื่อมโยงโดยตรงจากกระแสดั้งเดิม มีหลายวงที่ได้นำเครื่องสังเคราะห์เสียงมาใช้และช่วยพัฒนาซินท์ป็อปในช่วงคริสต์ทศวรรษ 1980 ที่ได้นำภาพนิวโรแมนติกอันโดดเด่นเข้ามา ยังได้ช่วยให้วงเหล่านั้นประสบความสำเร็จระดับประเทศในสหราชอาณาจักร จากนั้นเอ็มทีวียังได้มีบทบาทสำคัญในบริติชอินเวชันครั้งที่สองบนชาร์ตสหรัฐ
พรรคชินก้าวหน้า
พรรคชินก้าวหน้า (ချင်းတိုးတက်ရေးပါတီ, CPP) เป็นพรรคการเมืองในประเทศพม่า ที่มีอุดมการณ์เพื่อชาวชิน และก้าวหน้านิยม
ประวัติ
พรรคชินก้าวหน้าก่อตั้งเมื่อวันที่ 24 มีนาคม ค.ศ. 2010  ในการเลือกตั้งทั่วไปในประเทศพม่า ค.ศ. 2010 ได้ส่งผู้สมัครจำนวน 13 คน และได้เป็นสมาชิกสภาผู้แทนราษฎรพม่าจำนวน 4 คน และได้รับเป็นสมาชิกสภาแห่งรัฐชินจำนวน 5 คน
พรรคชินก้าวหน้าแพ้การเลือกตั้งในรัฐและภูมิภาค จากการเลือกตั้งทั่วไปในประเทศพม่า ค.ศ. 2015
มัสซิโม ดาเลมา
มัสซิโม ดาเลมา (Massimo D'Alema) เป็นนักการเมืองชาวอิตาลีผู้ซึ่งเป็นนายกรัฐมนตรีคนที่ 53 ของอิตาลีตั้งแต่ปี 2541 ถึงปี 2543 ต่อมาเขาได้ดำรงตำแหน่งรองนายกรัฐมนตรีและรัฐมนตรีว่าการกระทรวงการต่างประเทศตั้งแต่ปี 2549 ถึงปี 2551
พ.ศ. 1257
พุทธศักราช 1257 ใกล้เคียงกับ
การเลือกตั้งสภานิติบัญญัติในประเทศเวียดนาม ค.ศ. 1997
การเลือกตั้งสภานิติบัญญัติในประเทศเวียดนาม เกิดขึ้นเมื่อวันที่ 20 กรกฎาคม ค.ศ. 1997  ซึ่งแนวร่วมปิตุภูมิเวียดนามได้ที่นั่งในสภาจำนวน 447 จาก 450 ที่นั่ง หรือคิดเป็น 99.6%
พ.ศ. 1259
พุทธศักราช 1259 ใกล้เคียงกับ
ฟะตะห์
ฟะตะห์ หรือ ฟัตห์ (Fatah; فتح) เป็นพรรคการเมืองของปาเลสไตน์ ซึ่งเป็นขั้วอำนาจปาเลสไตน์กับกลุ่มฮะมาส ได้สู้รบกันมาตลอด และต่อมาได้เจรจาหยุดยิงและมีการเลือกตั้งในปาเลสไตน์ 25 มกราคม พ.ศ. 2549 ร่วมตั้งรัฐบาลผสมกับพรรคฮะมาสที่ชนะการเลือกตั้ง ก่อนถูกประกาศยกเลิก เนื่องจากกลุ่มฮะมาสไม่เป็นที่ยอมรับของรัฐบาลหลายประเทศ
รอสส์ บาร์กลีย์
อ้างอิง
1993
ทรานซามิเนสสูง
พยาธิสรีรวิทยา
ทรานซามิเนสสองตัวที่ตรวจวัดโดยทั่วไปคือ อะลานีนทรานซามิเนส (ALT) และ แอสปาร์เตดทรานซามิเนส (AST) ระดับเอ็นไซม์ที่สูงขึ้นไวต่อการบาดเจ็บของตับ หมายความว่ามีโอกาสพบได้หากมีการบาดเจ็บของตับ สาเหตุที่อาจทำให้ระดับ ALT สูง ได้แก่ การอักเสบของตับ (ตับอักเสบเอ บีและซี ไข้จากไวรัสเฉียบพลัน การดื่มแอลกอฮอล และโรคตับอ่อน)
ปกติพบ ALT เฉพาะในตับ ส่วน AST พบในตับมากที่สุด แต่ยังพบปริมาณค่อนข้างมากในกล้ามเนื้อหัวใจและกล้ามเนื้อโครงร่าง และค่าเอ็นไซม์อาจสูงได้ในภาวะอื่น เช่น ความผิดปกติของไทรอยด์ โรคของซีลิแอ็ก และความผิดปกติของกล้ามเนื้อ ตลอดจนสารพิษและยาหลายชนิด
การวัด ALT และ AST เคยใช้วินิจฉัยโรคกล้ามเนื้อหัวใจตายเหตุขาดเลือด แม้ปัจจุบันเปลี่ยนไปใช้เอ็นไซม์ตัวใหม่และการทดสอบโปรตีนที่จำเพาะกับความเสียหายต่อหัวใจมากกว่าแล้ว
บทบาทในการวินิจฉัย
โดยทั่วไป ความเสียหายไม่ว่ามากหรือน้อยต่อตับทำให้ระดับทรานซามิเนสสูงขึ้นปานกลาง แต่การวินิจฉัยจะต้องสังเคราะห์จากสารสนเทศหลายอย่าง รวมทั้งประวัติผู้ป่วย การตรวจร่างกาย และอาจรวมการถ่ายภาพและการตรวจทางห้องปฏิบัติการอย่างอื่น อย่างไรก็ดี ค่าทรานซามิเนสที่สูงมาก ๆ ส่อว่ามีความเสียหายต่อตับอย่างรุนแรง เช่น ตับอักเสบจากไวรัส ตับขาดเลือด หรือยาหรือสารพิษ กระบวนการของโรคส่วนใหญ่ทำให้ ALT สูงกว่า AST ส่วนระดับ AST ที่สูงกว่า ALT เกินสองหรือสามเท่าเข้าได้กับโรคตับจากแอลกอฮอล และค่าเอ็นไซม์ที่สูงเกิน 1,000 สัมพันธ์กับตับอักเสบเหตุขาดเลือด
นีดฟอร์สปีด: คาร์บอน
นีดฟอร์สปีด: คาร์บอน หรือ NFS Carbon หรือ NFSC เป็นเกมเรชซิ่งภาคที่ 10 ในซีรีส์ นีดฟอร์สปีด ภาคก่อนหน้านี้คือ นีดฟอร์สปีด: โมสท์วอนเต็ด และ ภาคต่อจากนี้คือ นีดฟอร์สปีด: โปรสตรีท
ในเวอร์ชัน เพลย์สเตชันพอร์เทเบิล, นินเทนโด ดีเอส และ เกมบอยแอ็ดวานซ์ นั้น เรียกชื่อเกมว่า นีดฟอร์สปีด: โอวนเดอะซิตี้ โดยใช้เมือง Coast City ในการดำเนินเรื่อง ระบบ AI และเนื้อเรื่องก็แตกต่างจากภาคหลัก
เบื้องหลัง
นีดฟอร์สปีด: คาร์บอน ปรากฏตัวครั้งแรกในงาน E3 ปี 2006 และ เป็น Cover story ในนิตยสาร Game Informer ประจำเดือน กรกฎาคม 2006 คาร์บอน เป็นเกมแรกใน ซีรีส์ นีดฟอร์สปีด ที่วางจำหน่าย เครื่องเล่นวิดีโอเกมในยุคที่เจ็ด ทั้งหมด รถใน คาร์บอน นั้น ประกอบด้วยรถที่มาจากภาคก่อนๆ ได้แก่ นีดฟอร์สปีด: อันเดอร์กราวด์ 2 และ นีดฟอร์สปีด: โมสท์วอนเต็ด และยังได้เพิ่มเติมรถใหม่ๆ เช่น Audi Le Mans quattro, Chrysler 300C SRT 8, Chevrolet's Chevelle SS และ Toyota MR2 Spyder นักแสดงนำในคาร์บอนนั้นคือ นักแสดงชาวคะเนเดียน ชื่อ Emmanuelle Vaugier รับบทเป็น นิคกี้ ซึ่งช่วยเหลือผู้เล่นในโหมดอาชีพ เกมนี้ยังพัฒนาลงแมคโอเอสเท็น ด้วย ยอดขายของ นีดฟอร์สปีด: คาร์บอน นั้นทำรายได้เป็นอันดับ 1 ของสัปดาห์แรกในสหราชอาณาจักร
คอลเล็คเตอร์ อิดิชัน
"นีดฟอร์สปีด: คาร์บอน คอลเล็คเตอร์ อิดิชัน" เป็นภาคพิเศษของ นีดฟอร์สปีด: คาร์บอน เหมือนกับ นีดฟอร์สปีด: โมสวอนเต็ด (2005) ที่มีภาค นีดฟอร์สปีด: โมสวอนเต็ด แบล็ค อิดิชัน ในภาค คอลเล็คเตอร์ อิดิชัน นั้นมีเนื้อเรื่องตามเดิม แต่จะมีบางอย่างที่เพิ่มขึ้นมาจากภาคปกติ โดยมีรถยนต์สุดพิเศษ 4 คัน ได้แก่ 2006 Koenigsegg CCX, 2006 Chevrolet Camaro Concept, 2007 Jaguar XK และ 1992 Nissan 240 SX ,สนามแข่งใหม่ 6 สนาม, รถยนต์ในอีเวนท์ เพิ่ม 10 คัน, ลายใหม่ 20 ลาย, ชุดอีเว้นท์การแข่ง 9 ชุด และ ดีวีดีโบนัส นีดฟอร์สปีด: คาร์บอน คอลเล็คเตอร์ อิดิชัน นั้นมีเพียงแค่ใน เอกซ์บอกซ์ 360, เพลย์สเตชัน 3, เพลย์-สเตชัน 2 และ PC เท่านั้น
รูปแบบบัญญัติ (พีชคณิตแบบบูล)
ในวิชาพีชคณิตแบบบูล ฟังก์ชันแบบบูลใด ๆ สามารถแสดงให้อยู่ในรูปแบบบัญญัติ (canonical form) ได้โดยอาศัยมโนทัศน์คู่กันของ มินเทิร์ม และ แมกซ์เทิร์ม ฟังก์ชันเชิงตรรกะใด ๆ สามารถแสดงให้อยู่ในรูปแบบบัญญัติได้ ทั้งแบบ "ผลบวกของมินเทิร์ม" และแบบ "ผลคูณของแมกซ์เทิร์ม" รูปแบบบัญญัติทำให้เราสามารถวิเคราะห์เพื่อลดความซับซ้อนของฟังก์ชันเหล่านี้ได้ ซึ่งมีความสำคัญอย่างยิ่งในการลดรูปวงจรดิจิทัล
ฟังก์ชันแบบบูลซึ่งแสดงให้อยู่ในรูปประพจน์เลือกของมินเทิร์มนั้นเรีกว่า "ผลบวกของผลคูณ" และฟังก์ชันที่คู่กันตามกฎเดอมอร์แกนนั้นเรียกว่า "ผลคูณของผลบวก" ซึ่งแสดงในรูปของประพจน์เชื่อมของแมกซ์เทิร์ม
อนินทิตา อาขุบุตร
คุณหญิงอนินทิตา อาขุบุตร นามเดิม เสงี่ยม นาวีเสถียร (27 กรกฎาคม พ.ศ. 2448 — 15 สิงหาคม พ.ศ. 2507) เป็นนางละครและนักแสดงหญิงชาวไทย เป็นที่รู้จักในฐานะนักแสดงหญิงคนแรกของสยามจากภาพยนตร์เรื่อง นางสาวสุวรรณ (2466) ภายหลังเธอได้รับพระราชทานนามจากพระบาทสมเด็จพระมงกุฎเกล้าเจ้าอยู่หัวว่า อนินทิตา
ประวัติตอนต้น
ในปี พ.ศ. 2457 พระบาทสมเด็จพระมงกุฎเกล้าเจ้าอยู่หัว มีพระราชดำริโปรดเกล้าฯ ให้ตั้งละครหลวงฝ่ายหญิงขึ้นในราชสำนัก และทรงพระกรุณาให้บรรดาข้าราชการชั้นผู้ใหญ่นำธิดาของตนมาถวายตัวเข้าอยุ่ในสังกัดละครหลวงดังกล่าว ในเวลานั้นพระยานาวีวราสานำนางสาวเสงี่ยมไปเฝ้าฯ ถวายตัวอยู่ในละครหลวง  และได้รับเงินเดือนพระราชทาน  เดือนละ 6 บาท,  8 บาท และ 15 บาท ตามลำดับ
การแสดงภาพยนตร์
พ.ศ. 2467 พระบาทสมเด็จพระมงกุฎเกล้าเจ้าอยู่หัว​ ทรงพระกรุณาโปรดเกล้าฯ ให้เลื่อนเสงี่ยมเป็นที่นางพระกำนัล และได้รับพระราชทานนามใหม่จาก เสงี่ยม เป็น อนินทิตา และอนินทิตาก็สนองพระเดชพระคุณต่อจนสิ้นรัชกาล
หลังการสวรรคตของรัชกาลที่ 6 อนินทิตาเป็นหนึ่งในพระพี่เลี้ยงที่ทำหน้าที่ในการอภิบาลสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี พระราชธิดาเพียงพระองค์เดียวของพระบาทสมเด็จพระมงกุฎเกล้าเจ้าอยู่หัว และอนินทิตายังได้รับพระราชทานเงินเลี้ยงชีพตามที่มีรายชื่ออยู่ในพระราชพินัยกรรมของพระบาทสมเด็จพระมงกุฎเกล้าเจ้าอยู่หัว​ เดือนละ  120 บาท ตลอดมา จนกระทั่งออกจากวังเพื่อทำการสมรสกับพลตำรวจตรี เนื่อง อาขุบุตร​ เมื่อวันที่  3 พฤษภาคม พ.ศ. 2474 จึงได้งดจ่ายเงินดังกล่าว
ชีวิตส่วนตัว
อนินทิตาสมรสกับพลตำรวจตรี เนื่อง อาขุบุตร​ บุตรของรองอำมาตย์โท หลวงประชากรบริรักษ์ (เจิม อาขุบุตร) และเผื่อน อาขุบุตร เมื่อวันที่ 3 พฤษภาคม พ.ศ. 2474 โดยมีสมเด็จพระเจ้าบรมวงศ์เธอ กรมพระยาดำรงราชานุภาพ ทรงประกอบพิธีสมรสประทานที่วังวรดิศ ทั้งสองมีบุตร-ธิดาด้วยกันทั้งหมด 7 คน ได้แก่
ทอมัส เนวิลล์
ก่อนหน้าที่จะเข้าร่วมสงครามดอกกุหลาบทอมัสเป็นนักเดินเรือผู้มีความสามารถ และได้รับเสรีภาพจากนครลอนดอนในปี ค.ศ. 1454 ในการสามารถกำจัดโจรสลัดได้จากช่องแคบอังกฤษและทะเลเหนือ
เดิมทอมัสสนับสนุนราชตระกูลแลงคาสเตอร์แต่ต่อมาในปี ค.ศ. 1460 ก็เปลี่ยนข้างไปสนับสนุนราชวงศ์ยอร์คร่วมกับริชาร์ด เนวิลล์ เอิร์ลแห่งวอริคที่ 16 ผู้เป็นลูกพี่ลูกน้องกัน
ดูเพิ่ม
1471
อินโยเทฟ ผู้อาวุโส
อินโยเทฟ ซึ่งเป็นนามที่จะตามมาคำว่า ผู้อาวุโส, ผู้ยิ่งใหญ่ หรือ บุตรแห่งไอคู เป็นผู้ปกครองท้องถิ่นในเมืองธีบส์ในช่วงระหว่างกลางครั้งที่หนึ่ง ประมาณ 2150 ปีก่อนคริสตกาลและต่อมาถูกสันนิษฐานว่าเป็นผู้ก่อตั้งราชวงศ์ที่สิบเอ็ดแห่งอียิปต์โบราณ
การครองราชย์
อินโยเทฟ ผู้อาวุโส ไม่ได้ดำรงตำแหน่งเป็นฟาโรห์ แต่ค่อนข้างที่จะเป็นผู้ปกครองท้องถิ่นในธีบส์ประมาณ 2150 ปีก่อนคริสตกาล เช่นนี้เขาอาจจะรับราชการในช่วงปีการขึ้นครองราชย์ของฟาโรห์ราชวงศ์ที่แปด หรือหนึ่งของฟาโรห์แห่งเฮราคลีโอโพลิสในช่วงราชวงศ์ที่เก้าหรือสิบแห่งอียิปต์โบราณ อินโยเทฟปกครองดินแดนจากเมืองธีบส์ไปทางใต้ถึงเมืองอัสวานและไปทางเหนือไม่ไกลกว่าเมืองคอปตอส ซึ่งเป็นดินแดนในการปกครองของราชวงศ์อื่น เขาถูกเชื่อว่าเป็นพระราชบิดาของฟาโรห์เมนทูโฮเทปที่หนึ่งผู้ครองบัลลังก์ในธีบส์
ข้อเท็จจริงที่เกี่ยวข้อง
อินโยเทฟดูเหมือนว่าจะเป็นที่รู้จักในนามของผู้สถาปนาราชวงศ์ที่สิบเอ็ดแห่งอียิปต์โบราณภายหลังการมรณกรรม ตามหลักฐานคือพบชื่อของอินโยเทฟในบันทึกพระนามแห่งคาร์นัก (หมายเลขที่ 13) ซึ่งถูกสร้างโดยฟาโรห์ทุตโมสที่สามในอีก 600 ปีภายหลังการตายของเขา ในบันทึกอินโยเทฟมีตำแหน่งเป็น iry-pat (เจ้าชาย) และ haty-a (เทียบได้กับตำแหน่งเคานต์ในสหราชอาณาจักร) เขาถูกระบุด้วยคำว่า อินโยเทฟบุตรแห่งไอคู ซึ่งฟาโรห์เซนุสเรตสร้างรูปสลักในอิริยาบทนั่งเพื่ออุทิศแก่ฐานะอาลักษณ์อินโยเทฟ :
โปรดเกล้าฯ ให้สร้างโดยกษัตริย์แห่งอียิปต์บนและล่าง ฟาโรห์เคเปอร์คาเร เพื่ออุทิศให้แก่อินโยเทป ผู้อาวุโส [...] บุตรแห่งไอคู
สุสาน
ออกัส มาเรียตได้ขุดค้นพบจารึกของเจ้าชายอินเทฟิ ที่ ดรา 'อาบู เอล-นากา' บนฝั่งตะวันตกของเมืองธีบส์และปัจจุบันอยู่ในพิพิธภัณฑ์อียิปต์ จารึกหมายเลข CG 20009 ได้บันทึกชื่อของอินโยเทฟไว้และแสดงให้เห็นว่าเขารับราชการในช่วงรัชกาลของฟาโรห์ไร้พระนาม :
"เครื่องบูชาที่ฟาโรห์มอบให้แก่อานูบิส ผู้ซึ่งอยู่บนภูเขาและผู้ซึ่งอยู่ในสถานที่แต่งศพเจ้าแห่งสถานบริสุทธิ์ เพื่อเขาจะมอบให้แก่หัวหน้าตระกูลซึ่งนับเป็นเจ้านายที่ยิ่งใหญ่แห่งธีบส์ ซึ่งเป็นที่พอใจของฟาโรห์ในฐานะผู้ดูแลประตูแห่งภาคใต้ เสาหลักอันยิ่งใหญ่ของเขาที่ทำให้ทั้งสองดินแดนของเขามีชีวิตอยู่ หัวหน้าผู้เผยพระวจนะอุทิศตนเพื่อเทพเจ้าอันยิ่งใหญ่อินเทฟิ"
เจอร์เกน แบคเคอเรต สันนิษฐานว่าจารึกของเจ้าชายอินเทฟิ ที่ ดรา 'อาบู เอล-นากา' แสดงให้เห็นการจัดพิธีศพของอิโยเทฟ โดยแต่เดิมวางไว้ในห้องสวดใกล้หลุมฝังศพของเขา
รถดีเซลราง
รถดีเซลราง (diesel multiple unit) เป็นรถโดยสารที่มีเครื่องยนต์ดีเซลขับเครื่องด้วยตนเอง เดิมทีการรถไฟฯ ได้นำรถชนิดนี้มาใช้งานในประเทศไทยเมื่อ พ.ศ. 2470 ซึ่งเป็นเครื่องกลไอน้ำ  สร้างโดย  บริษัทบอลด์วิน สหรัฐอเมริกา รถดีเซลรางรุ่นแรก ๆ ที่นำมาใช้บริการรับส่งผู้โดยสารชานเมืองในปี พ.ศ. 2475 นั้น มีหมายเลข 11 ถึง 16 เป็นรถที่ประกอบด้วยรถกำลัง 1 คัน  และรถพ่วงสำหรับผู้โดยสารล้วนอีก 1 คัน
ภายหลังสงครามโลกครั้งที่ 2 ยุติลง รถดีเซลรางรุ่นใหม่ ๆ ได้รับการพัฒนาให้มีสมรรถนะสูง  มีความคล่องตัวในการใช้งาน และสามารถพ่วงต่อกันคราวละหลายชุดได้  โดยแต่ละชุดเครื่องยนต์ทำงานพร้อมกับคันที่มีคนควบคุมที่ต้นขบวน
รถดีเซลรางมีคุณสมบัติที่เหนือกว่าขบวนรถซึ่งใช้รถจักรลากจูงหลายประการ คือ รถดีเซลรางเร่งความเร็ว และหยุดได้เร็วกว่า จึงทำให้ใช้เวลาในการเดินทางน้อยกว่า และเมื่อถึงปลายทาง  พนักงานขับรถเปลี่ยนไปขับท้ายขบวนก็สามารถออกรถได้ทันที  ไม่ต้องเปลี่ยนตั้งหัวขบวนใหม่เช่นการใช้รถจักร  นอกจากนั้นยังสามารถพ่วงติดต่อกันได้ไม่จำกัด เพราะรถทุกชุดขับเคลื่อนด้วยตัวเอง  รถที่เป็นตัวกำลังจะทำงานสัมพันธ์กันทุกเครื่องยนต์  ทำให้เฉลี่ยกำลังขับเคลื่อนออกไปตลอดขบวนขึ้นทางลาดชันได้ดีกว่า
นอกจากความคล่องตัวแล้ว รถดีเซลรางยังสะดวกในการจัดทำขบวนรถสั้น ๆ เพียงชุดเดียว (2 คัน) ให้พอเหมาะกับสภาพการโดยสาร (รถคันกำลัง  จุที่นั่ง 78 คน  ยืน 35 คน  และคันพ่วงมี 84 ที่นั่ง  ยืน 35 คน) ในแง่ความปลอดภัยของผู้โดยสาร  รถทุกคันมีประตูขึ้นลง  เปิดปิดโดยระบบอัตโนมัติที่พนักงานขับรถจะเป็นผู้ควบคุม
รถดีเซลรางในประเทศไทย
เมื่อปี พ.ศ. 2503 การรถไฟแห่งประเทศไทย (รฟท.) ได้จัดซื้อรถดีเซลรางมาใช้เพื่อการศึกษาจำนวน 3 ชุด  ปรากฏผลเป็นที่น่าพอใจ  จึงได้จัดหาเพิ่มเติมอีก 20 ชุดในปี พ.ศ. 2506 เป็นชุดที่ติดตั้งเครื่องยนต์ดีเซลใต้ท้องรถ  จึงมีที่สำหรับบรรทุกผู้โดยสารได้เต็มที่  สามารถทำความเร็วได้ถึง 100 กม./ชม.
ขบวนรถที่ใช้รถดีเซลรางทำขบวน
ปัจจุบัน การรถไฟแห่งประเทศไทย นำรถดีเซลรางมาใช้ขนส่งผู้โดยสารในหลายเส้นทาง เช่น
แดวู
โตกิว (ทีเอชเอ็น/เอ็นเคเอฟ/เอทีอาร์)
ฮิตะชิ (อาร์เอช/อาร์เอชเอ็น)
ขบวนรถที่เคยใช้รถดีเซลรางทำการในอดีต
ขบวนรถที่ยกเลิกเดินรถไปแล้ว ฯลฯ
ขบวนรถที่ยังมีเดิน แต่เปลี่ยนมาใช้รถจักรทำขบวน
เจ้าหญิงชาร์ลอตต์แห่งเวลส์ (ค.ศ. 1796–1817)
เจ้าหญิงชาร์ลอตต์ ออกัสตาแห่งเวลส์ (Princess Charlotte Augusta of Wales; 7 มกราคม ค.ศ. 1796 – 6 พฤศจิกายน ค.ศ. 1817) ทรงเป็นพระราชธิดาและบุตรพระองค์เดียวในเจ้าชายจอร์จแห่งเวลส์ (ต่อมาคือ พระเจ้าจอร์จที่ 4 แห่งสหราชอาณาจักร) กับเจ้าหญิงคาโรลีนแห่งเบราน์ชไวก์ หากว่าเจ้าหญิงทรงมีพระชนม์ชีพยืนยาวกว่าพระเจ้าจอร์จที่ 3 แห่งสหราชอาณาจักร พระอัยกาและเจ้าชายจอร์จ พระราชบิดา พระนางอาจได้เป็นสมเด็จพระราชินีนาถแห่งสหราชอาณาจักรบริเตนใหญ่และไอร์แลนด์ แต่พระนางสิ้นพระชนม์เสียก่อนด้วยพระชันษา 21 ปี
พระราชบิดาและพระราชมารดาของเจ้าหญิงชาร์ลอตต์ไม่ชอบพอกันตั้งแต่ก่อนการอภิเษกสมรสและแยกกันประทับในเวลาต่อมา เจ้าชายแห่งเวลส์ทรงให้เจ้าหญิงชาร์ลอตต์อยู่ภายใต้การอภิบาลของพระอภิบาลและข้าบริพาร และทรงได้รับอนุญาตให้ติดต่อเจ้าหญิงแห่งเวลส์อย่างจำกัด ผู้เสด็จออกจากประเทศ เมื่อเจ้าหญิงทรงเจริญพระชันษา พระราชบิดาของเจ้าหญิงทรงกดดันให้พระนางเสกสมรสกับวิลเลิม เจ้าชายรัชทายาทแห่งออเรนจ์ (ต่อมาทรงเป็นพระมหากษัตริย์เนเธอร์แลนด์) ทีแรกเจ้าหญิงทรงตอบรับการสู่ขอจากเจ้าชาย แต่ต่อมา พระนางทรงยกเลิกการหมั้นนี้ ส่งผลให้เกิดความขัดแย้งระหว่างเจ้าหญิงกับพระราชบิดา และที่สุดเจ้าชายแห่งเวลส์ทรงอนุญาตให้เจ้าหญิงเสกสมรสกับเจ้าชายเลโอโปลด์แห่งซัคเซิน-โคบูร์ก-ซาลเฟลด์ (ต่อมาทรงเป็นพระมหากษัตริย์แห่งชาวเบลเยียม) หลังทรงมีชีวิตสมรสที่มีความสุขเป็นเวลาหนึ่งปีครึ่ง เจ้าหญิงชาร์ลอตต์สิ้นพระชนม์หลังพระประสูติการพระโอรสตายคลอด
การสิ้นพระชนม์ของเจ้าหญิงชาร์ลอตต์ทำให้เกิดความโศกเศร้าเสียใจในหมู่ชาวอังกฤษเป็นจำนวนมากซึ่งได้มีการไว้ทุกข์อย่างแพร่หลาย โดยชาวอังกฤษมองพระนางในฐานะสัญลักษณ์แห่งความหวังและต่อต้านพระราชบิดาซึ่งไม่เป็นที่นิยมและพระอัยกาผู้วิปลาส เนื่องจากเจ้าหญิงทรงเป็นพระราชนัดดาที่ถูกต้องตามกฎหมายเพียงพระองค์เดียวของพระเจ้าจอร์จที่ 3 การสิ้นพระชนม์ของเจ้าหญิงสร้างแรงกดดันให้พระโอรสของพระมหากษัตริย์ที่ยังโสดต้องเร่งแสวงพระชายา เจ้าชายเอ็ดเวิร์ด ดยุกแห่งเคนต์และสแตรธเอิร์น พระราชโอรสองค์ที่สี่ในพระเจ้าจอร์จที่ 3 ทรงมีรัชทายาทในที่สุด คือ เจ้าหญิงอเล็กซานดรินา วิกตอเรียแห่งเคนต์ ผู้ประสูติหลังเจ้าหญิงชาร์ลอตต์สิ้นพระชนม์ไปแล้ว 18 เดือน
ภูมิหลัง
ในปี ค.ศ. 1794 เจ้าชายจอร์จ เจ้าชายแห่งเวลส์ทรงเสาะหาว่าที่พระชายาที่เหมาะสม พระองค์ไม่ได้มีพระประสงค์ที่จะสร้างความมั่นคงให้แก่การสืบราชสันตติวงศ์ แต่เนื่องจากนายกรัฐมนตรี วิลเลียม พิตต์ ผู้เยาว์ได้สัญญากับพระองค์ว่าจะเพิ่มรายได้แก่พระองค์ถ้าหากพระองค์เสกสมรส เจ้าชายจอร์จแม้จะทรงมีรายได้มหาศาลจากพระอิสริยยศ เจ้าชายแห่งเวลส์และดยุกแห่งคอร์นวอลล์ ทรงมีพระชนม์ชีพความเป็นอยู่ที่ดีในความประพฤติที่ไม่ค่อยดี และในปี ค.ศ. 1794 รายได้ของพระองค์ก็ไม่เพียงพอที่จะใช้จ่ายดอกเบี้ยที่เกิดจากหนี้ของพระองค์